এদিকে জুমার পদত্যাগের সম্ভাবনা সম্পর্কে ভিন্ন কথা বলছেন তাঁর স্ত্রী থোবেকা মাদিবা-জুমা। সামাজিক যোগাযোগ মাধ্যমে তিনি জানিয়েছেন, ‘জুমা বিনা লড়াইয়ে ছেড়ে দেওয়ার পাত্র নন। বর্ণ বৈষম্যের বিরুদ্ধে লড়াইয়ের জন্য অল্প বয়সে তিনি বাড়ি ছেড়েছিলেন। এ জন্য সর্বোচ্চ আত্মত্যাগের জন্য প্রস্তুত ছিলেন, যা তিনি শুরু করেছিলেন তা তিনি শেষ করবেন—কেননা তিনি প্রশান্ত মহাসাগরের ওপর থেকে আসা নির্দেশ অনুসরণ করেন না।’